Subject: Teabenõue seoses MKM juhandiga "Ruumi otsese päikesevalguse kestuse arvutamise juhend"
From: "Virge Murak" <[email-masked]>
To: "info - MKM" <[email-masked]>
Date: Fri, 19 Dec 2025 11:12:47 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Advokaadibüroo RASK kliendiks on arendaja, kelle nimel ja volitusel
edastan käesoleva teabenõude.

Eestis kasutavad kõik kohalikud omavalitsused planeeringute
kooskõlastamiseks MKM juhendit insolatsiooni arvutamiseks. Viidatud juhend
ei ole standard, seadus ega määrus ning võimatu on tuvastada, milliseid
andmeid on normide määramiseks aluseks võetud ja miks on juhendis normid
määratud nii, nagu need täna on.

Eeltoodust tulenevalt palun vastata, et:

1.	Millisel alusel ja miks on insolatsiooni kestuse arvutuse aluseks
22. aprill? Juhendis on märgitud küll periood 22.04-22.08, kuid praktikas
lähtutakse ainult 22.04 päevast, sest ka nö kõige kehvemal päeval peab
olema insolatsioon tagatud?;
2.	Miks eristatakse insolatsiooni nõuete puhul kortereid suuruse
järgi ehk miks on ühed nõuded kahetoalistel ja teised nõuded
kolmetoalistel korteritel?;
3.	Kui väidetavalt peaks insolatsiooninorm tagama inimese heaolu ja
tervise, siis kas need nõuded vähenevad, kui tegemist on avalikes huvides
ehitatava hoonega, kus KOV võib insolatsiooninorme vähendada veel 30
minuti võrra? Ning veel kehvemad normid hoolekandeasutustel, kus vaid 60%
ruumidest peab olema tagatud 3 tunnine insolatsioon?

Viitame, et Eestist põhja pool asuvates riikides, kus tõenäoliselt on
päikesevalgust veel vähem ja insolatsioon kehvem, ei ole
insolatsiooninõuded nii karmid kui Eestis. Soomes puuduvad seaduse tasemel
normid üldse ning ehitustavades on käsitletud eelkõige heaolu tagamist
läbi piisavalt suurte fassaadiakende. Tunde ega ka korterite suuruseid ei
ole määratletud.

Rootsi regulatsioon lähtub korteri suurusest, mitte tubade arvust (sest
näiteks 100 m2 korter võib olla ka ühetoaline), sest mitte iga korteri
tuba ei pea vastama normile. Täpsemaid tingimusi ei ole sätestatud ning
need määratakse planeerimismenetluses, arvestades konkreetselt
planeeringuala eripärasid.

Lugupidamisega

Virge Murak
vandeadvokaat | attorney-at-law
(+372) 56987086

Advokaadibüroo RASK | RASK Attorneys-at-Law
(+372) 618 0820
www.rask.ee| <https://www.linkedin.com/company/rask-attorneys-at-law>
LinkedIn
 <http://www.rask.ee/>
Kirjas olev info on konfidentsiaalne ja mõeldud kasutamiseks üksnes
adressaadile. Kui kiri on jõudnud teieni ekslikult, siis kustutage see ja
teavitage saatjat.

This message is confidential and intended only for the addressee. If you
have received this message by mistake, inform the sender and delete the
message.